Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: 5. számú melléklet a 18/2000. (VI. 15.) GM rendelethez
Paragraph Index: 210

a) 01., 02., 07., 08., 09., 10., 11., 12. és 13. számú kvótáknál az Európai Unió államaiból származó import esetén gyűjtő országkódot kell feltüntetni. Kódjel: XU. Az Európai Unió tagállamain, az EFTA és CEFTA tagországokon, Törökország, Izrael és Lettország, valamint a 09-es ország csoportba tartozón kívüli országokból származó import esetén gyűjtő országkódot kell feltüntetni. Kódjel: XN. Az Európai Unió tagállamai: Belgium, Németország, Dánia, Spanyolország, Franciaország, Nagy-Britannia, Görögország, Ír Köztársaság, Olaszország, Luxemburg, Hollandia, Portugália, Ausztria, Finnország, Svédország. Az EFTA tagországok: Izland, Svájc, Liechtenstein, Norvégia. A CEFTA tagországok: Csehország, Szlovákia, Lengyelország, Románia, Szlovénia, Bulgária. Országonként kell beadni a következőkben felsorolt országok engedélykérelmeit (09-es ország csoport): Algéria, Angola, Brazília, Ecuador, Egyiptom, India, Indonézia, Irán, Kína, Koreai Köztársaság, Libanon, Marokkó, Mozambik, Nigéria, Pakisztán, Peru, Szíria, Tanzánia, Thaiföld, Tunézia, Uruguay.

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes